blekksopp
Store norske leksikon,Biologi,Soppriket,Stilksporesopper,Hymeniesopper,Ekte hymeniesopper,Agaricomycetidae,Skivesoppordenen
Blekksopp er en samlebetegnelse på flere slekter av stilksporesopp. Felles for slektene er at de danner karakteristiske svarte sporer.
Når fruktlegemene vokser til, vil ofte hattkjøttet forslimes etter hvert som sporene modnes og henflyte som en svart, seig, blekkaktig væske, derav navnet.Blekksopper vokser saprotroft på bakken, i møkk eller på døde planterester og morken ved. Arter To arter i hver sin slekt omtales her:Matblekksopp, Coprinus comatus, har en smal, eggformet til sylinderformet, grovskjellet hvit hatt, i toppen er skjellene lysbrune. Stilken har ring. Unge eksemplarer er spiselige og velsmakende. Brukes bare så lenge den er helt hvit. Det er verdt å merke seg at matblekksopp ikke har antabusvirkning lik grå blekksopp.Grå blekksopp, Coprinopsis atramentaria, med klokkeformet grå hatt, er giftig i kombinasjon med alkohol. Dette skyldes stoffet coprin, som har liknende virkning som disulfiram (antabus). Systematisk står grå blekksopp fjernt fra matblekksopp, trass likt utseende. Systematikk for matblekksopp Nivå Norsk navn Vitenskapelig navn     Rike Sopp Fungi   Rekke Stilksporesopper Basidiomycota   Underrekke Hymeniesopper Agaricomycotina   Klasse  Agaricomycetes   Orden  Agaricales   Familie  Agaricaceae   Slekt Skjellblekksopper Coprinus   Art Matblekksopp C. comatus Systematikk for grå blekksopp Nivå Norsk navn Vitenskapelig navn     Rike Sopp Fungi   Rekke Stilksporesopper Basidiomycota   Underrekke Hymeniesopper Agaricomycotina   Klasse  Agaricomycetes   Orden  Agaricales   Familie  Psathyrellaceae   Slekt Lurveblekksopper Coprinopsis   Art Grå blekksopp C. atramentaria Les mer i Store norske leksikon matsopp giftige sopper saprotrof